stanford-oval/wikipedia huggingface dataset:
מבצר יחיעם
הערות שוליים

↑  מידע על בולי יום העצמאות השישי, באתר התאחדות בולאי ישראל
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
| --- | --- |
בקרת זהויות :  NLI: 987007387707205171  VIAF: 1516151433027456420002   WorldCat (עם VIAF): 1516151433027456420002 
בול יום העצמאות מ-1954 ועליו מבצר יחיעם.
מוביל המים של נהר הקולורדו

סכר פארקר, נקודת ההתחלה של מוביל המים של הנהר קולורדו
מוביל המים של נהר הקולורדו (באנגלית: Colorado River Aqueduct או בראשי תיבות CRA) הוא אמת מים באורך 389 קילומטרים בדרום מדינת קליפורניה בארצות הברית. האמה, המופעלת על ידי חברת המים של דרום קליפורניה (Metropolitan Water District of Southern California), מובילה מים מנהר הקולורדו באגם האווסו בגבול בין קליפורניה לאריזונה מערבה דרך מדבריות מוהאבי וקולורדו לצד המזרחי של הרי סנטה אנה (Santa Ana Mountains). אמה זו היא אחד ממקורות מי השתייה העיקריים בדרום קליפורניה.
בעל הרעיון המקורי להקמת האמה היה המהנדס ויליאם מלהולנד (William Mulholland‏; 1935-1855) שעמד בראש מחלקת המים של עיריית לוס אנג'לס. תכנון המיזם בוצע בידי פרנק ויימאות (Frank E. Weymouth), המהנדס הראשי של חברת המים של דרום קליפורניה. הקמת האמה הייתה מיזם העבודות הציבוריות הגדול ביותר בדרום קליפורניה בתקופת השפל הגדול. במסגרת המיזם הועסקו כ-30,000 איש על פני תקופה של שמונה שנים, כשבכל רגע נתון עסקו בו קרוב ל-10,000 איש.
המערכת כוללת שני מאגרי מים, חמש תחנות שאיבה, תעלות באורך 100 קילומטרים, מנהרות באורך 148 קילומטרים ו-135 קילומטרים של צינורות וסיפונים קבורים באדמה. נפח המים השנתי הממוצע המובל במיזם הוא 1.5 מיליארד מטרים מעוקבים.
מסלול

מוביל המים של נהר הקולורדו מתחיל סמוך לסכר פארקר על נהר הקולורדו ב-34°17′24″N 114°10′20″W﻿ / ﻿34.289894°N 114.172094°W﻿ / 34.289894; -114.172094. בנקודה זו נשאבים המים במעלה הרי ויפל (Whipple Mountains) ומשם המים זורמים בתעלות פתוחות ודרך סיפונים לאורך 97 קילומטרים בדרום מדבר מוהאבי. המים מורמים שוב ב-44 מטרים בהרי איירון (Iron Mountains). האמה פונה לדרום-מערב כלפי הרי איגל (Eagle Mountains), שם המים מורמים שוב פעמיים, תחילה ב-133 מטרים לגובה 430 מטרים מעל פני הים ואז ב-134 מטרים נוספים לגובה 550 מטרים מעל פני הים. האמה ממשיכה משם דרך המדבריות של עמק קואצ'לה ודרך מעבר סן גורגוניו (San Gorgonio Pass). סמוך לקבזון (Cabazon) האמה היא תת-קרקעית עד שהיא נכנסת למנהרת סן חסינטו (San Jacinto Tunnel) בבסיסם של הרי סן חסינטו (San Jacinto Mountains). האמה ממשיכה מתחת לקרקע בצדם המערבי של הרי סן חסינטו עד שהיא מגיעה לנקודת הסיום שלה באגם מתיוס (Lake Mathews) ב-33°50′14″N 117°22′41″W﻿ / ﻿33.837240°N 117.378098°W﻿ / 33.837240; -117.378098. משם מסתעפים קווי החלוקה לערים החברות בחברת המים באורך כללי של 251 קילומטרים, כולל שמונה מנהרות נוספות. חלק מהמים מוזרמים בסן יסינטו למוביל המים של סן דייגו המוליך מים למחוז סן דייגו.
רקע ובנייה

כאשר האזור המטרופוליטני של לוס אנג'לס גדל בתחילת המאה ה-20, החלו מלהולנד ואחרים לחפש מקורות מים נוספים. בסופו של דבר השתלטה לוס אנג'לס על מימי עמק אוונס (Owens Valley), מזרחית לרכס סיירה נבדה, וב-1913 הושלמה אמת המים של לוס אנג'לס (Los Angeles Aqueduct), שהובילה את המים לעיר המתפתחת במהירות. בתחילת שנות ה-20 של המאה ה-20 גדלה לוס אנג'לס בקצב כזה שאגן הניקוז של הנהר אוונס לא היה יכול כבר לספק את צורכי העיר למי שתייה ולמים לחקלאות. ב-1923 חיפשו מלהולנד וצוות המהנדסים מקור גדול יותר לאספקת מים והתמקדו בנהר הקולורדו. התוכנית הייתה לסכור את הקולורדו ולהוביל את מימיו דרך מאות קילומטרים של הרים ומדבריות. ב-1924 נעשו הצעדים הראשונים להקמת חברת מים מטרופוליטנית, שהיו שותפות בה מספר ערים בדרום קליפורניה. "מחוז המים המטרופוליטני" (The Metropolitan Water District בקיצור "Met") נוסד ב-6 בדצמבר 1928 וב-1929 המשיך את המיזם מהנקודה אליה הגיעה מחלקת המים של לוס אנג'לס, תוך תכנון מוביל המים של נהר הקולורדו (באותה עת, כחלופה במקרה שמיזם מוביל המים של הנהר קולורדו ייכשל, דאגה לוס אנג'לס להאריך את מוביל המים של לוס אנג'לס לאגן הניקוז של אגם מונו).
חברת המים של דרום קליפורניה בחנה שמונה מסלולים אפשריים למוביל המים. ב-1931 בחר דירקטוריון החברה את מסלול פרקר, שחייב את בניית סכר פארקר. מסלול פארקר נבחר משום שהוא נראה כבטוח והזול ביותר. איגרות חוב בסך 220 מיליון דולרים אושרו להנפקה ב-29 בספטמבר 1931. העבודה בפועל החלה בינואר 1933 בסמוך לנקודת היישוב תאוזנד פאלמס (Thousand Palms, אז Edom), וב-1934 החלה לשכת הטיוב של ארצות הברית את העבודה על סכר פארקר. בניית המוביל הסתיימה ב-1935, ומים החלו לזרום בו ב-7 בינואר 1939.
מוביל המים של הנהר קולורדו תרם לגידול האורבני (פיזור אחיד) באזור החוף הדרומי. אף על פי שהמוביל הביא "יותר מדי מים במחיר יקר מדי" בשנים הראשונות לפעולתו, סובסידיות (באמצעות מסי רכוש) והתרחבות אזור השירות של חברת המים גרמו להוזלת המחירים ולביקוש נרחב. רק ב-1954 עלו רווחיה של חברת המים על מחיר הובלתם, ורק ב-1973 הייתה ההכנסה מהמכירות גדולה מההכנסה ממסים. מכיוון שכ-80% מהעלויות של חברת המים הן עלויות קבועות, הייתה ההכנסה חייבת לכסות הרבה מעבר להוצאות התפעול על מנת שתממן את כל ההוצאות.
ב-1955 הכיר האיגוד האמריקני של מהנדסים אזרחיים (American Society of Civil Engineers) במוביל המים של הנהר קולורדו כ"אחד משבעת פלאי ההנדסה של ההנדסה האמריקנית" (Seven Engineering Wonders of American Engineering).
הערות שוליים

1 2  Zetland, David (5 באוגוסט 2009). "Colorado River Aqueduct" (PDF). kysq.org. {{cite web}}:  (עזרה)
↑  Water For Los Angeles – Sam Nelson Interview
↑  Building the Foundation Municipal Water District of Southern California
↑  David Zetland (2008), Conflict and Cooperation within an Organization: A Case Study of the Metropolitan Water District of Southern California. PhD Dissertation, UC Davis. pp. 28–43.
↑  "Colorado River Aqueduct". History and Heritage of Civil Engineering. American Society of Civil Engineers (ASCE). 2009.
מפה של מוביל המים של הנהר קולורדו
תחנת השאיבה ויטסט על אגם האווסו מעלה את המים לגובה של 89 מטרים עבור מוביל המים של הנהר קולורדו
יהושע טן-פי

| --- | --- |

יהושע טן-פי, 1970
 לידה:  2 ביולי 1914 קישינב, האימפריה הרוסית 
 פטירה:  1988 (בגיל 73 בערך) ירושלים, ישראל 
 ענף מדעי:  בלשנות
 מקום מגורים:  רוסיה, ישראל
 מקום קבורה:  הר המנוחות 
 פרסים והוקרה:  פרס ביאליק (1981) 
 הערות:  משורר עברי, מילונאי, עורך וסופר ילדים.
 תרומות עיקריות
 מילון טן-פי לצרפתית
 
יהושע טן-פַּי (2 ביולי 1914, תרע"ד, קישינב, בסרביה – 13 במרץ 1988, תשמ"ח) היה משורר עברי, עיתונאי, מילונאי, עורך וסופר ילדים.
ביוגרפיה

יהושע טן-פי נולד כשייע בּוּּּדשְׁטְסקי (Ши́е Буде́штский) בקישינב, לשאול-יחזקאל ולמניה (לבית בריל) בודשטסקי, משפחה דתית. למד בגימנסיה העברית-דתית "מגן דוד" שהקים הרב יהודה לייב צירלסון. עלה לארץ ישראל בשנת 1934, והצטרף לקיבוץ השומר הצעיר במגדיאל. עבד בראשית צעדיו בארץ ישראל כפרדסן, חקלאי ופועל בניין המשיך לעבוד בסביבות מגדיאל. בתקופה זו כתב את ספר השירים הראשון שלו, שיצא בשנת 1937. אחר-כך עבר לגור בתל אביב והשתתף בקביעות במוסף הספרותי של "דבר". בשנים 1937–1938 שהה בפריז לצורך השלמת לימודיו, שם התאהב בלשון הצרפתית, ולימים התפרסם בעיקר כמחבר המילון המפורסם, מילון טן-פי לצרפתית. עם עלייתו עברת את שמו ל"פייטן", כיוון שראה עצמו כמשורר כבר מגיל צעיר. לימים שינה את השם פייטן ל"טן-פי" – אנגרמה, אותו השם בהיפוך ההברות.
עבד כמורה בבית הספר של כפר ויתקין ואחרי-כן בכפר יהושע. בשנת 1942 הצטרף למערכת עיתון "הארץ" בתל אביב וכעבור שלוש שנים עזב אותה. אז ייסד את הוצאת הספרים הקטנה "ספריית השעות", שבמסגרתה הוציא לאור בעיקר ספרוני ילדים, מקור ותרגום. בין מפעליו המו"ליים גם השבועון "הד ירושלים", והשבועון המצויר לילדים "מיקי מעוז". בשנת 1948 חזר למערכת "הארץ", ובשנת 1951 הועבר לירושלים, כדי לשמש ראש מערכת העיתון בעיר. היה חבר המועצה הספרותית של אגודת הסופרים וסגן יושב ראש אגודת העיתונאים בירושלים.
יהושע טן-פי היה משורר ייחודי, שלא הצטרף לשום חבורה ספרותית. הושפע מאוד מהשירה הצרפתית בת זמנו. בין הנושאים שעליהם כתב בצעירותו – ייחודו של המשורר הצעיר ופריצתו אל העולם. "אשירה ליהושע טן-פי" היא פואמה ידועה שלו, שבה ניסח את התקדשותו לעולם הפיוט. לבד משיריו, תרגם משפות רבות, בהן יידיש, רומנית, גרמנית, צרפתית ואנגלית.
בשנת 1958 נפטרה בתו נועה שהייתה אז בת 12 (על שמה "בית נועה" בעמק המצלבה בירושלים). ואז בא שבר נורא נוסף כשנפל בנו שאול טן-פי במלחמת ההתשה בתעלת סואץ. שיריו נעשו עמוקים יותר ומעניינים יותר, נוגעים ללב ושונים לגמרי מכל מה שכתב עד אז. את שנותיו האחרונות הקדיש לזכר ילדיו. בין דורות של משכילים וסטודנטים הוא מוכר כאמור בשל מילון טן-פי לצרפתית.
בשנת 1986 השיא משואה בטקס הדלקת המשואות ביום העצמאות.
ארכיונו האישי נשמר בארכיון גנזים של אגודת הסופרים בבית אריאלה בתל אביב.
מספריו > שירתו

הואלה, ציורים - יצחק פוגץ', אגודת שלם, ירושלים, 1984.
וריציות על האביב : מעגלי שירים, אטד תל אביב תש"א 1941.
חיים כמותם, צייר יצחק פוגץ', תל אביב הדר, 1977.
כל האדם, שירים, הוצאת ספרית השעות, תש"י 1950.
מאלף עד תו, שירים, תל אביב, תרצ"ז 1937.
מראה צפון, שירים, אגודת שלם, ירושלים, 1979.
נטיפים וזקיפים, פזמונים פוליטיים, הדר, תל אביב 1977.
עולם כזה עולם כבא, שירים, תרצ"ז תשל"ד, מוסד ביאליק, ירושלים, 1975.
העושה בנפשות, קינות על מות הבן, עם עובד, תשל"ג.
שירי החושך והראות, שירים, מחברות לספרות, תל אביב, תש"ב 1942.
מספריו > תרגומיו

פיאר וז’אן, מצרפתית, רומן, מאת גי דה מופסן, ש. פרידמן, תשי"ד 1954.
האוצר של סבתא, מאת מרים אולינובר, תורגם לעברית על ידי יהושע טן פי, דברי הקדמה מאת דב סדן, דוד פרישמן, מוסד הרב קוק, תשל"ה 1975.
בין דם לדם, שירי שקיעה ותוחלת, מאת יצחק עברי, מיידיש, יבנה, ת"ש תל אביב 1940.
כדור של שומן, מאת גואי די מופאסאן, מצרפתית, תל אביב תש"ג 1943.
מאחורי הקלעים, רומן, מאת ויקי באום, מצרפתית, תל אביב תש"ט, 1949.
סואסטופול, מאת לב ניקוליביטש טולסטוי, תרגם מרוסית - יהושע טן פי, תל אביב תש"ג 1943.
סיפורו של ראש הגננים, אולנקה החמודה, סיפורים, מאת אנטון צ'כוב, מרוסית, תל אביב תש"ג 1943.
עלילות דון קישוט, מאת מיגל דה סרוונטס, ציורים מאת ה’ למקה, אחיאסף, ירושלים, 1965.
לקריאה נוספת

בני ציפר, 'מחווה למשורר ה"לבד"': עם מתן פרס ביאליק ליהושע טן-פי, הארץ (23 בינואר 1981, עמ' 18–19
שרגא קדרי, 'שירה רוממה: על שירת יהושע טן-פי', הצופה, 8 במאי 1981
שרגא קדרי, 'הקול הכלוא של שירת טן פי', מאזנים מט, 5 (תש"ם), 273–275
שמעון הלקין, 'השיר לנצח יחקק': על שירתו של יהושע טן-פי, ידיעות אחרונות - תרבות, ספרות, אמנות, 16 בספטמבר 1977
רבקה ש"ץ-אופנהימר, 'שירה שמעבר לשפה': על יהושע טן-פי, "הואלה", דבר, אוגוסט 1984.
הערות שוליים

↑  טוראי שאול טן-פי ז"ל נפל בחילופי אש בסואץ, מעריב, 17 באוקטובר 1969
↑  יום העצמאות | טקס הדלקת המשואות, 1986, באתר כאן – תאגיד השידור הישראלי, 30 באפריל 1986
| 0 | 1 | 2 |
| --- | --- | --- |
| הקודם: דב סדן | פרס ביאליק לספרות יפה במשותף עם זרובבל גלעד  1981 | הבא: נתן זך |
| --- | --- |
בקרת זהויות :  NLI: 987007309262505171  PLWABN: 9810574504005606  GND: 1158330294  ISNI: 0000 0000 6692 2391  LCCN: no91014651  NTA: 202149323  SUDOC: 236632779  VIAF: 14333805   WorldCat (עם VIAF): 14333805
וינסנט קומפני

וינסנט (נהגה "ונסן") ז'אן מפוי קומפני (בצרפתית: Vincent Jean Mpoy Kompany; נולד ב-10 באפריל 1986) הוא כדורגלן עבר בלגי ממוצא קונגולזי, ששיחק בעמדת הבלם, ומשמש כיום כמאמנה של באיירן מינכן מהבונדסליגה. כשחקן, בלט קומפני במדי מנצ'סטר סיטי, בה גם שימש כקפטן, ובנבחרת בלגיה. נחשב לאחד מהקפטנים המובילים בהיסטוריה של הפרמייר ליג, ומגדולי הבלמים ששיחקו בפרמייר ליג.
קריירת מועדונים > אנדרלכט

קומפני החל את הקריירה המקצוענית שלו במדי המועדון הבלגי אנדרלכט, בו זכה במספר תארים קבוצתיים ואישיים כולל נעל הזהב הבלגית ונעל האבוני הבלגית. במחצית השנייה של עונת 2005–2006, קומפני סבל מפציעה בכתף והחליט לעשות בה ניתוח, אף על פי שמשמע הדבר היה שיחמיץ את החודשיים האחרונים של העונה. העובדה שהוא ביצע את הניתוח והעביר את תקופת ההחלמה שלו בעיר ליון שבצרפת, העלתה שמועות רבות על כך שהוא חושק לשחק בקבוצה העירונית אולימפיק ליון בעונה שלאחר מכן.
קריירת מועדונים > המבורג

ב-9 ביוני 2006 דווח רשמית על ידי מועדונו שההמבורג הגרמנית רכשה את שירותיו של קומפני תמורת עשרה מיליון אירו, כמחליפו של דניאל ואן בויטן שעבר לבאיירן מינכן. הוא שיחק בששת המשחקים הראשונים של העונה עבור המבורג בבונדסליגה, עד שפציעה בגיד אכילס השביתה אותו עד לסוף העונה כבר מחודש נובמבר. על אף הפציעה, קומפני זומן לסגל נבחרת בלגיה הצעירה לקראת אליפות אירופה בכדורגל עד גיל 21 - 2007.
קריירת מועדונים > מנצ'סטר סיטי

ב-22 באוגוסט 2008 אישרה מנצ'סטר סיטי האנגלית שהחתימה את קומפני על חוזה לארבע שנים תמורת סכום המוערך בכשישה מיליון פאונד.
יומיים לאחר שחתם במנצ'סטר סיטי, קומפני שיחק את משחק הבכורה שלו במועדון נגד ווסטהאם יונייטד, ואף זכה בתואר השחקן המצטיין במשחק. ב-28 בספטמבר 2008, הוא כבש את שערו הראשון עבור הסיטי, בהפסד החוץ 1–2 לוויגאן אתלטיק. ב-19 באוקטובר 2009, הוא חתם על חוזה חדש במנצ'סטר סיטי, שאמור להשאירו במועדון עד שנת 2014. ב-2014 הוא האריך את חוזהו במועדון עד שנת 2019. ב-11 במאי 2014 קומפני כבש בניצחון 0–2 על וסטהאם במחזור הסיום של הפרמייר ליג ובזכות הניצחון קומפני זכה באליפות הפרמייר ליג השנייה שלו עם מנצ'סטר סיטי. בעונות הבאות קומפני הרבה להיפצע ובשל כך, שיחק מספר מועט של משחקים.
בעונת 2017/2018 זכה קומפני עם מנצ'סטר סיטי בגביע הליגה ובאליפות הפרמייר ליג השלישית שלו עם המועדון.
בעונת 2018/2019 הודיע קומפני על עזיבתו לאחר הזכייה בגביע האנגלי, זאת לאחר 11 שנים במועדון. בעונה זו, זכה עם מנצ'סטר סיטי בגביע הליגה, בגביע האנגלי, ובאליפות הפרמייר ליג הרביעית והאחרונה שלו במדי מנצ'סטר סיטי. קומפני כבש באותה עונה שער ליגה אחד, בניצחון 0–1 על לסטר, מחזור לפני סיום העונה בליגה.
קריירת מועדונים > אנדרלכט

לאחר עזיבתו את מנצ'סטר סיטי, שב קומפני לקבוצת נעוריו אנדרלכט בתפקיד של מאמן-שחקן. ב-22 באוגוסט 2019, לאחר שני הפסדים בשני מחזורי הפתיחה, בחר קומפני לוותר על תפקיד המאמן הקבוצה והמשיך כשחקן בלבד.
נבחרת בלגיה

קומפני ערך את הופעת הבכורה שלו עבור נבחרת בלגיה בפברואר 2004, במשחק נגד נבחרת צרפת, והיה לאחד הכדורגלנים הצעירים ביותר בהיסטוריה שמשחקים עבור הנבחרת הבלגית. לקראת אולימפיאדת 2008, התאחדות הכדורגל הבלגית זימנה את וינסנט לסגל הנבחרת למשחקים האולימפיים, אך מועדונו הגרמני המבורג, סירב לשחררו למשחקים בטענה שזוהי לא תחרות רשמית של פיפ"א. אחרי שההתאחדות הבלגית ערערה על החלטתה של המבורג, המועדון התיר לבסוף לקומפני לנסוע לטורניר, אולם תחת הדרישה שישוב לגרמניה בתום המחזור השני של שלב הבתים באולימפיאדה.
באולימפיאדת בייג'ינג, משחקה הראשון של בלגיה היה נגד ברזיל, בו הורחק קומפני ובלגיה הפסידה 0–1. כתוצאה מהכרטיס האדום, הטורניר הסתיים בשביל וינסנט, מכיוון שהמבורג הסכימה לשחררו לתקופת שני המשחקים הראשונים בלבד. בשל השתלשלות האירועים, קומפני ביקש ממועדונו שיוותר לו ויתן לו לשחק במשחק האחרון בשלב הבתים בשל חשיבות המשחק, אולם לאחר דיונים בין ההתאחדות הבלגית למועדון הוחלט לבסוף להשיב את קומפני למועדונו הגרמני. עקב העקשנות של מועדונו ואי מימוש בקשותיו, קומפני הסתכסך עם ראשי המועדון ויותר מאוחר פרסם שהמקרה תרם רבות להעברתו למנצ'סטר סיטי.
בנובמבר 2009, קומפני הסתכסך גם עם מאמן הנבחרת דיק אדבוקט, אחרי שסבתו של קומפני נפטרה מספר ימים לפני משחק הידידות של הנבחרת מול קטר, והוא קיבל רשות לנסוע להלווייתה בתנאי שיחזור למלון הנבחרת בערב. קומפני שב למלון רק בשעות הלילה. אדבוקט זעם על האיחור וניפה אותו מסגל הנבחרת בשל התקרית.
קומפני שימש כקפטן נבחרת בלגיה במונדיאל 2014, המונדיאל הראשון שלהם מזה 12 שנים. במונדיאל 2018 קומפני שיחק חמישה משחקים במסע של בלגיה עד חצי גמר המונדיאל שם הפסידו לנבחרת צרפת.
קריירת אימון

ב-17 באוגוסט 2020 פרש קומפני ממשחק פעיל ומונה למאמנה של אנדרלכט. הוא עזב את הקבוצה אחרי שתי עונות, בסיום עונת 2021/2022.
לקראת עונת 2022/2023 מונה למאמנה של ברנלי מהצ'מפיונשיפ ב-14 ביוני 2022. קומפני העלה את ברנלי לפרמייר ליג בעונת הבכורה שלו כמאמנה, לאחר עונה נהדרת אותה סיימה הקבוצה עם מאזן של 101 נקודות וזכייה האליפות הליגה. בתום העונה האריך את חוזהו כמאמן ברנלי ב-5 עונות נוספות.
בתום עונת 2023/2024 סיים קומפני את תפקידו בברנלי וב-29 במאי 2024 מונה למאמנה של באיירן מינכן וחתם על חוזה ל-3 שנים.
פעילות נוספת בתחום הכדורגל

ב-2 באפריל 2013 נודע כי קומפני רכש את קבוצת הכדורגל הבלגית בלייד (FC Bleid). המועדון מדורג בליגה השלישית בבלגיה.
תארים > תארים כשחקן

ליגת העל הבלגית (2): 2003/04, 2005/06
הסופרקאפ הבלגי (1): 2006
גביע האינטרטוטו (1): 2007
אליפות אנגליה (4): 2011/12, 2013/14, 2017/18, 2018/19
גביע הליגה האנגלית (4): 2013/2014, 2015/2016, 2017/2018, 2018/2019
מגן הקהילה (2): 2012, 2018
הגביע האנגלי (2): 2010/2011, 2018/2019
המשחקים האולימפיים (1): 2008 (מקום רביעי)
נעל הזהב הבלגית (1): 2004
הכדורגלן הבלגי הצעיר של השנה (2): 2004, 2005
נעל האבוני הבלגית (2): 2004, 2005
כדורגלן השנה בבלגיה: 2005
תארים > תארים כמאמן

הצ'מפיונשיפ: 2022/23
Engie (יישומון)

| --- | --- |


צילום מסך מהיישומון לאנדרואיד
 מפתח:  Engie Motors LTD
 מחזור חיים:  2014–הווה (כ־10 שנים) 
 גרסה אחרונה:  1.0.5 (iOS)  2.6.0 (אנדרואיד) (דצמבר 2016)
 מערכת הפעלה:  iOS, אנדרואיד
 קטגוריה:  רכב
 www.engieapp.com
Engie היא חברת הזנק ישראלית אשר הוקמה בשנת 2014 ומציעה שירות זיהוי תקלות ברכב ומידע בזמן אמת על הנסיעה דרך יישומון חינמי לטלפונים ניידים חכמים. היישומון הושק לאנדרואיד בדצמבר 2014 ול-iOS בדצמבר 2016.
החל מיום 20 באפריל 2020, בעקבות משבר הקורונה, החברה נסגרה ושירותיה, לרבות היישומון, אינם זמינים .
אופן השימוש

Engie מציעה למשתמש גישה למידע על רכבו באמצעות רכיב OBD 1.5 המתחבר למחשב הרכב ויישומון ייעודי לטלפון החכם אשר מנתח את הנתונים המתקבלים מהרכיב, ומציג אותם למשתמש בצורה מופשטת. רכיב ה-OBD‏ (On-Board Diagnostic) מתחבר לשקע הדיאגנוסטיקה של הרכב, ובאמצעות תקשורת בלוטות' שולח מידע ליישומון אשר מאפשר שני שירותים עיקריים:
ניטור נתוני נסיעה בזמן אמת, בין השאר, צריכת דלק, חום מנוע ומתח המצבר
איתור תקלות ברכב
במקרה שאותרה תקלה, למשתמש ישנה אפשרות לקבל הצעות מחיר ממוסכים הקרובים אליו.
היסטוריה

Engie הוקמה בשנת 2014 על ידי שלושה שותפים; ירדן גרוס (מנכ"ל), אלון הנדלמן (סמנכ"ל מוצר ופיתוח) וגל אהרון (סמנכ"לית שיווק). השלושה נפגשו במסגרת תוכנית Zell ליזמות במרכז הבינתחומי הרצליה, המאפשרת לסטונדטים מצטיינים להקים מיזמים אמיתיים בליווי מנטורים ויזמים מהתעשייה. במסגרת זו, השלושה הכירו את המשקיע המרכזי בחברה, אורי לוין, מייסד ושותף בWaze, המשמש גם כיו"ר החברה.
ערך מוסף

המטרה של Engie היא להנגיש את תחום תקלות הרכב לציבור הנהגים ולהוות פתרון לחוסר ההבנה וחוסר הבקיאות במה שקשור לרכבם, בכך להפחית את רמת התסכול שהרבה פעמים נלווה לחוויית הביקור במוסך. 
מנגד, המוסכים חוסכים בזמן וכסף כיוון שהיישומון מבטל את הצורך בקיום בדיקה נוספת במוסך ומראה להם מראש באיזה תקלה צריך לטפל. בנוסף, הם מרוויחים לקוחות חדשים שEngie מפנה לעסק שלהם.
העתיד

נכון לתחילת 2017, ‏Engie משרתת כ-100,000 משתמשים ישראלים ומשתפת פעולה עם כ-200 מוסכים. החברה הצליחה לגייס 3.5 מיליון דולר בסבב ההשקעה הראשון שלה. שירותים נוספים שהחברה מתכננת להציע למשתמשים בהמשך כוללים התרעות לפני טיפולים שנתיים מתקרבים וכן הצגת הטיפולים השוטפים הצפויים לרכב, כולל מחיר ממוצע לחלפים.
החל מיום 20 באפריל 2020, בעקבות משבר הקורונה, החברה נסגרה ושירותיה, לרבות היישומון, אינם זמינים.
מודל כלכלי

משתמשי היישומון משלמים רק על הרכיב הייחודי. Engie החלה לגבות רווחים דרך העמלות שהיא מקבלת על הפניית משתמשים למוסך. פן נוסף שבו יש לEngie פוטנציאל עסקי ענק הוא במגרש חוכמת ההמון והביג-דאטה שכן היא מייצרת מאגר נתונים רחב לגבי הרכבים השונים (ולא לגבי המשתמשים) הנשמר בשרתי החברה.
פרסים והוקרה

ביוני 2015 זכה היישומון בתחרות Israel Mobile Summit בתואר "יישומון השנה".
הערות שוליים

↑  הודעת החברה על הפסקת פעילותה, באתר אנג'י: הפתרון לתחזוקת הרכב (ארכיון)
↑  אתר תוכנית Zell, המרכז הבינתחומי הרצליה
↑   דניאל שמיל, בלי מוסך: אפליקציה ישראלית תזהה תקלות במכונית, באתר TheMarker‏, 15 בדצמבר 2014
1 2 3  רועי גולדנברג, ‏מרגישים שדופקים אתכם במוסך? הנה הפתרון, באתר גלובס, 15 בדצמבר 2014
↑   ענבל אורפז, הסטארט-אפ הישראלי שדואג שלא יעבדו עליכם במוסך גייס 3.5 מיליון דולר, באתר TheMarker‏, 26 ביולי 2016
1 2  ״הסטארטאפ של הסטארטרים: Engie תגלה לכם הכל על הרכב שלכם״ גיקטיים, 15 בדצמבר 2014
↑  אתר Israel Mobile Summit
נו-דיסקו

| --- | --- |
 מקורות סגנוניים:  דיסקו, יורודיסקו, איטלו דיסקו, פוסט-דיסקו, פרנץ' האוס, פאנקי האוס
 מקורות תרבותיים:  אמצע שנות ה-1990, הממלכה המאוחדת
 פופולריות מיינסטרים:  פופולרי בתחילת שנות ה-2000 ותחילת שנות ה-2010
 
נו-דיסקו (באנגלית: Nu-disco) הוא תת-ז'אנר מוזיקלי של מוזיקת דאנס ודיסקו של שנות ה-1970, סגנונות דאנס אירופיים כבדי סינתיסייזר משנות ה-1980, ומוזיקת דאנס אלקטרונית של תחילת שנות ה-1990. הז'אנר, שהופיע לראשונה באמצע שנות ה-1990, היה פופולרי בתחילת שנות ה-2000 ובתחילת שנות ה-2010.
יש מספר סצנות מוזיקליות הקשורות לנו-דיסקו, כאשר הסצנה המוזיקלית המקורית מאופיינת כמוזיקת האוס עם שילוב של אלמנטים של דיסקו, ומוזיקת בלאריק ביט בהשפעת הדיסקו.
אפיון

מאחר שנו-דיסקו הוא ז'אנר דאנס, שימוש בגרוב של מכונות תופים הוא חלק מהותי מהז'אנר. יצירות נו-דיסקו בדרך כלל כוללות מקצב של ארבע על הרצפה (אנ') עם תחושה אורגנית ותוססת המבוססת על צלילי דיסקו קלאסיות של שיק (אנ'), סיסטר סלדג' (אנ') ואחרים.
בעוד שההפקה המודרנית שופעת צלילים מסונתזים, תקליטי נו-דיסקו רבים מונעים, במסורת הדיסקו, על ידי הליקים (אנ') של גיטרה או גיטרה בס. כמו כן, כמו בז'אנרים אלקטרוניים אחרים, מפיקי נו-דיסקו השתמשו בסינתיסייזרים דיגיטליים ואנלוגיים כדי ליצור קטעים מלודים והרמוניים, ולהוסיף אווירה וצבע ליצירותיהם.
הערות שוליים

1 2  "Beatport launches nu disco / indie dance genre page" (הודעה לעיתונות). Beatport. 2008-07-30. אורכב מ-המקור ב-2008-08-07. נבדק ב-2008-08-08. Beatport is launching a new landing page, dedicated solely to the genres of "nu disco" and "indie dance".
↑  "Spin Magazine – February 2008 – Reviews (Page 46)". Spin: Digital archives. Spin Magazine. אורכב מ-המקור ב-16 באפריל 2009. {{cite web}}:  (עזרה)
↑  "The Joy Of Nu Disco". www.prsformusic.com (באנגלית). נבדק ב-2020-05-13.
↑  Lowrey-Rasmussen, Logan (2016-06-29). "3 Nu Disco / Disco House Tracks That Keep the Funk Alive In 2016". relentlessbeats.com. נבדק ב-2019-02-20.
↑  Hutchinson, Kate (9 ביוני 2016). "Dan Lissvik: Midnight review – suitably eclectic Balearic beat revival". The Guardian. נבדק ב-20 בפברואר 2019. {{cite web}}:  (עזרה)
↑  Hervé (12 באוגוסט 2011). "Moombahton, Nu-Jungle, Future Garage? Let Hervé explain". The Guardian. נבדק ב-20 בפברואר 2019. {{cite web}}:  (עזרה)
↑  York, Edward Helmore in New (27 באפריל 2013). "Disco's back as Nile Rodgers tops chart again". the Guardian. נבדק ב-2015-12-08. {{cite web}}:  (עזרה)
↑  "Everything You Ever Needed To Know About Nu-Disco: Luke the Knife's To". The Untz. 16 בינואר 2014. נבדק ב-2015-12-08. {{cite web}}:  (עזרה)
גמלי שלמה

| גמלי שלמה |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
תת־מחלקה:: תיקאים
סדרה:: גמלי שלמה
שם מדעי
 Mantodea ‏בורמייסטר, 1838
גְּמַלֵּי-שְׁלֹמֹה (שם מדעי: Mantodea) הם סדרה של חרקים בעלי גלגול חסר וגוף ארוך וצר, המרכיבה יחד עם התיקנאים את העל-סדרה Dictyoptera בתת-מחלקת התיקאים. ראשם בעל שתי עיניים גדולות, מחושים ארוכים ובעל יכולת תנועה טובה. רגליהם הקדמיות גדולות ומשמשות לאחיזת הטרף ותפיסתו.
מקור השם

החרק נקרא על שם הדמיון לגמל שמשווים לו החזה הקדמי הארוך, הנראה כצוואר ארוך, יחד עם הראש הקטן, העשוי לנוע לצדדים. רגליו של החרק, במצבן הרגיל, סמוכות לגוף, ונראות כפרושות בתפילה, ומשום כך נקרא על שם שלמה המלך, עליו מסופר שפרש את כפיו בתפילה לשמיים. מסיבה זו נקרא גם בשם "הַצַּלְיָן" (בארמית: צַלֵּי = התפלל).
בדומה לכך, באנגלית, נקרא החרק "Praying Mantis", כלומר: "הנביא המתפלל". בערבית הוא נקרא "جَمَلُ اليَهُود" (תעתיק מדויק: ג'מל אל-יהוד; מילולית: גמל היהודים) או "فرس النبي" (פַֿרַס א-(ל)נבי; מילולית: "סוס הנביא"), בהונגרית הוא נקרא "Imádkozó sáska" ובהולנדית "Bidsprinkhaan" ("חרגול מתפלל").
מראה ותזונה

לחרק זה יש פרצוף השונה מפרצופם של שאר החרקים. על ראשו הקטן מתנוסס זוג מחושים חוטיים ארוכים. לחזהו הקדמי מחוברות שתי רגלי טרף ארוכות, הזקופות כלפי מעלה. דרך פעולתן של רגליים אלו דומה לאולר שלאורך ידיתו עוברות שתי שורות שיניים, ולהבו מסתיים בקוץ חד. הידית במקרה הזה היא קולית הרגל, בעוד הלהב הוא השוק. חרק הקרב אל גמל-שלמה נלכד במהירות הבזק בין הקוליות והשוק ונמחץ בין שיני הקולית. לאחר מכן הוא נאכל אט-אט. בתום הסעודה הזאת נותרות לפליטה כנפיו של החרק הנטרף. הטרף העיקרי של גמלי שלמה הם חגבים, תיקנים, זבובים וגם דבורים.